Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: Amint azt az Alkotmánybíróság a 22/1992. (IV. 10.) AB határozatában (ABH 1992, 122, 123.) megállapította:
Paragraph Index: 898

(1) bekezdésébõl fakadó alkotmányos jogát arra, hogy jogilag szabályozott BÉK-ben éljenek, és azt sem, hogy ez a párkapcsolati forma, mint a tartós együttélés/életközösség egyik formája, értéket hordozhat, de véleményem szerint ez nem azonosítható a házasság és a család alkotmányosan védett értékével; az azonos nemû élettársak BÉK-je nem emelhetõ fel az alkotmányosan védett jogintézmény védelmi szintjére. A személyek méltóságának azonos kezelésére vonatkozó alkotmányos kötelezettségbõl nézetem szerint nem következik a különféle párkapcsolati formák azonos szintû alkotmányos védelme, erre az azonos nemû élettársak alkotmányos igényt nem formálhatnak. A házastársakéval – szûk körû kivételek mellett – lényegében azonos jogi státusz (jogok és kötelezettségek) biztosítása kiüresíti az alkotmányosan védett jogintézmény alkotmányos értéktartalmát azzal, hogy az azonos nemûek BÉK-jét felemeli az alkotmányosan védett jogintézmény védelmi szintjére. Véleményem szerint a Békmtv. megalkotásával a tör vényalkotó jelentõs mértékben csökkentette a házasság intézményének alkotmányi védelmét; az azonos nemûek BÉK-jét továbbra is a házasság analógiájára, az alkotmányosan védett jogintézmény szabályozására visszautalva, annak lényegi vonásaival (formai és szûk körû kivételekkel), tartalmi elemeivel azonos módon szabályozta, ami sérti az Alkotmány 15. §-át. Budapest, 2010. március 23. Dr. Balogh Elemér s. k., alkotmánybíró Dr. Kiss László alkotmánybíró különvéleménye A határozat 1. pontjában írt rendelkezéssel nem értek egyet, a 2. pontjához párhuzamos indokolást csatolok. Egyetértek viszont a határozat 3., 4., 5. pontjában foglalt rendelkezésekkel. I. A különvélemény elvi alapjai

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes